Afrikaans: Hierdie studie is aangepak deur na Schilder self te luister. Daar is nagevors of Schilder deurlopende temas in sy werk het, wanneer hy oor die kerk geskryfhet. Sy sienings is ontleed nadat die polemiese agtergrond en historiese konteks vasgestel is, waarbinne Schilder se stelling gemaak is, en daarna is die uitsprake gegroepeer. Daar het geblyk dat Schilder meestal verbasend konsekwent was in sy teologie. Alhoewel Schilder se werk, as gevolg van baie polemieke en selfs sy persoonlikheid, met die eerste oogopslag nie blyke toon van 'n geordende teologiese sisteem nie, is dit tog aantoonbaar dat hy met 'n duidelik omlynde teologie besig was. Vanuit sy geloofin die eenheid van God kom twee teologiese aksiomas na vore maanlik dat daar eenheid in die Skrifopenbaring is en daarom eenheid in die kerk. Sy ekklesiologie het 'n dinamiese element wat gepaard gaan met sy siening van die verbond en die mens se verpligte gehoorsaamheid binne die verbondsraamwerk. Schilder se teologie, en ook sy ekklesiologie as 'n inherente decl daarvan, het gebuk gegaan onder bepaalde spanninge. Hierdie spanning is as gevolg van sy siening van die uitverkiesing en die verbond, asook die hoë premie wat hy geplaas het op die kerk se verantwoordelikheid en die kerk se potensiaal binne die verbond.